62021TO0497_INF
Rješenje predsjednika Općeg suda od 20. listopada 2021. – Girardi/EUIPO
(predmet T-497/21 R)
„Privremena pravna zaštita – Žig Europske unije – Profesionalno zastupanje – Zahtjev za suspenziju primjene – Nepostojanje hitnosti”
1.
Privremena pravna zaštita – Suspenzija primjene – Privremene mjere – Pretpostavke za određivanje – Fumus boni iuris – Hitnost – Teška i nepopravljiva šteta – Kumulativnost – Odvagivanje svih interesa o kojima je riječ – Redoslijed ispitivanja i način provjere – Diskrecijska ovlast suca privremene pravne zaštite
(čl. 256. st. 1., čl. 278. i 279. UFEU-a; Poslovnik Općeg suda, čl. 156. st. 4.)
(t. 13.-16.)
2.
Privremena pravna zaštita – Suspenzija primjene – Privremene mjere – Pretpostavke za određivanje – Hitnost – Teška i nepopravljiva šteta – Teret dokazivanja – Financijska šteta – Obveza podnošenja konkretnih i preciznih navoda potkrijepljenih detaljnim dokazima u pisanom obliku
(čl. 256. st. 1., čl. 278. i 279. UFEU-a; Poslovnik Općeg suda, čl. 156. st. 4.)
(t. 19., 25.-27.)
3.
Privremena pravna zaštita – Suspenzija primjene – Privremene mjere – Pretpostavke za određivanje – Hitnost – Teška i nepopravljiva šteta – Teret dokazivanja – Posve teorijska šteta koja se temelji na nastanku budućih i neizvjesnih događaja – Nedovoljno opravdana hitnost
(čl. 278. i 279. UFEU-a)
(t. 29.)
Predmet
Zahtjev na temelju članaka 278. i 279. UFEU-a radi suspenzije primjene, s jedne strane, EUIPO-ove odluke od 14. lipnja 2021. u vezi s tužiteljevom procesnom sposobnošću za zastupanje pred EUIPO-om i, s druge strane, EUIPO-ovih smjernica koje se odnose na ispitivanje žigova Europske unije, u dijelu koji se odnosi na profesionalno zastupanje španjolskih odvjetnika (dio A, odjeljak 5. Priloga 1.).
Izreka
1.
Odbija se zahtjev za privremenu pravnu zaštitu.
2.
O troškovima će se odlučiti naknadno.